Elamustalu suvemängud
Mis suveüritus see ikka ilma suvemängudeta on? Elamustalu suvemängud sobivad kõigile – koondades erinevaid oskusi nõudvaid tegevusi
Kallaste Talu traditsioonilised võistkondlikud suvemängud on taas pärast mitmeid aastaid päevakorras. Seoses Elamustalu avamisega 01.05.2017 toimub mitmete tegevuste uuendamine ja taas elustamine. Läheme tagasi nii vanade lemmikute juurde kui ka oleme lisanud suvemängude programmi palju uut ja põnevat.
Kogu tegevus toimub Kallaste Talu teritooriumil, seega kuhugi kaugele pole vaja minna.
Elamustalu suvemängud toimuvad võistkonniti. Tegevused hõlmavad nii jõu ja ilu numbreid, korralikult meeskonnatööd kui ka nupukust probleemide lahendamiseks. Ilma magusa üllatusmomendi kaotamiseta rohkem välja lobiseda ka ei saa. Kuhjaga elamusi ja naljakaid mälestusi tuleb kindlasti.
Kallaste Talu poolt: kõik vajalikud materjalid, tegevuste läbiviijad ja autasud võitjatele.
Osalejaid: 20 – 90
Kestus: 3 – 5h (sõltuvalt osalejate arvust ja kokkulepetest)
Hind: 20€ / osaleja
Lisavõimalused:
- Eesti ilma ette ennustada on pea võimatu, kuid see ei tohiks toredat üritust kuidagi mõjutada. Kehvema ilma korral kombineerime suvemängud Kallaste talu saunamängudega, nii et osalejatel oleks võimalus vahepeal kuhugi sooja minna ja see meeleolu ei mõjutaks.
- Suvemängudele on võimalik juurde võtta “Pildipeatus” (instant photo station), mis kombineeritakse suvemängude tegevusega ja hiljem õhtul saavad ürituse osalejad pildipeatust külastada ja koheselt vahvad pildid mälestuseks kaasa haarata. (5€ / osaleja)